Omicron Variant LIVE Updates: महाराष्ट्र में दो और मामले आए, देश भर में संक्रमितों की संख्या 45 हुई
अब तक महाराष्ट्र (20), राजस्थान (9), कर्नाटक (3), गुजरात (4), केरल (1) और आंध्र प्रदेश (1) और केंद्र शासित प्रदेशों दिल्ली (2) और चंडीगढ़ (1) में ओमिक्रॉन वेरिएंट का मामला सामने आया है।
नई दिल्ली: महाराष्ट्र में ओमिक्रॉन के दो और मामले सामने आने के साथ ही देश में कोविड के इस वेरिएंट से संक्रमितों की संख्या 45 हो गई है। महाराष्ट्र में जो दो नए मामले सामने आए हैं दोनों ने दुबई की यात्रा की थी। वहीं दक्षिण अफ्रीका से गुजरात लौटे एक व्यक्ति की टेस्ट भी पॉजिटिव आई है। सोमवार देर शाम तक देश में ओमिक्रॉन वेरिएंट से संक्रमितों की कुल संख्या 41 हो गई थी। इससे पहले केरल, आंद्र पर्देश और चंडीगढ़ में भी ओमिक्रॉन के मामले सामने आए हैं। देश में कुल 41 मामलों में सबसे ज्यादा महाराष्ट्र में सामने आए हैं। अब तक महाराष्ट्र (20), राजस्थान (13), कर्नाटक (3), गुजरात (4), केरल (1) और आंध्र प्रदेश (1) और केंद्र शासित प्रदेशों दिल्ली (2) और चंडीगढ़ (1) में ओमिक्रॉन वेरिएंट का मामला सामने आया है।